The Climb

«The Climb», ամերիկացի երգչուհի և դերասանուհի Մայլի Սայրուսի երգը։ Այն դարձել է «Hannah Montana: The Movie» ալբոմ-սաունդթրեքի առաջատար սինգլը և թողարկվել է 2009 թվականի մարտի 12-ին Hollywood Records լեյբլի կողմից։ Երգը փոփ բալլադ է, որի բառերը նկարագրում են կյանքը՝ որպես բարդ, բայց արժանի արկածախնդրություն։ Կոմպոզիցիան ոճավորված է որպես քանթրի բալլադ և եղել է Սայրուսի առաջին սինգլը, որը թողարկվել է քանթրի ռադիոկայանում։

Երգը ջերմորեն է ընդունվել քննադատների կողմից, ովքեր բարձր են գնահատել Սայրուսի ոգեշնչող քնարական բովանդակությունը և վոկալ կատարումը։ Երգը ներկայացվել է «Գրեմմի» մրցանակի՝ ֆիլմի և հեռուստատեսության համար գրված լավագույն երգ անվանակարգում։ Չնայած դրան, Walt Disney Records-ը հանել է երգը ցանկից, քանի որ այն հատուկ չի գրվել ֆիլմի համար։ Երգը համաշխարհային հաջողություն է ունեցել և ընդգրկվել է Ավստրալիայի, Կանադայի, Նորվեգիայի և Միացյալ Նահանգների հիթ-շքերթների լավագույն տասնյակում։ ԱՄՆ-ում սինգլը զբաղեցրել է 4-րդ հորիզոնականը Billboard Hot 100 հիթ-շքերթում։

Քննադատական արձագանքներ 
Քննադատները դրական ակնարկներ են թողել կոմպոզիցիայի վերաբերյալ։ BBC-ի համար իր ակնարկում Ֆրեյզեր Մաքաֆինը գրել է, որ երգի բառերը սովորական են, բայց նա գովաբանել է Սայրուսի վոկալը. կան պահեր, երբ նրա ձայնը մի փոքր լարված է հնչում, բայց այն լավ է լսվում մի կոմպոզիցիայում, որը մի փոքր զուսպ է և ավելի քիչ խելահեղ, քան արագ և հանդուգն փոփ երգերը, որոնք մենք սովոր ենք լսել»։ Billboard հրատարակությունից Մայքլ Մենախեմն իր գրախոսության մեջ կոմպոզիցիան անվանել է «տարվա ամենաուժեղ բալլադներից մեկը»։

Մրցանակներ և անվանակարգեր 
«The Climb»-ը 2009 թվականին MTV Movie Awards 2009 մրցանակաբաշխության ժամանակ հաղթել է ֆիլմի լավագույն երգ անվանակարգում։ Երգը հաղթող է ճանաչվել Teen Choice Awards 2009 ամենամյա մրցանակաբաշխության «Երաժշտական ընտրություն։ Սինգլ» անվանակարգում։

Կոմերցիոն հաջողություն 
«The Climb» Billboard Hot Country Songs հիթ-շքերթ-ում ընդգրկվել է 48-րդ հորիզոնականում 2009 թվականի մարտի 7-ին։ Այս դեբյուտը պատահաբար տեղի է ունեցել այն շաբաթ, երբ նրա հոր՝ Բիլլի Ռեյ Սայրուսի «Back to Tennessee» սինգլը ընդգրկվել է այս հիթ-շքերթում 59-րդ տեղում։ Սա հիթ-շքերթի պատմության մեջ երկրորդ իրավիճակն էր, երբ հայրն ու դուստրը գտնվում էին հիթ-շքերթում՝ տարբեր ստեղծագործություններով։ Ջոնի Քեշը և Ռոզաննա քեշը նույնպես ընդգրկվել են վարկանիշային աղյուսակում 1990 թվականին՝ համապատասխանաբար  «Silver Stallion» և «One Step over the Line» երգերով։

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Տասնամյակի հիթ-շքերթներ

Հավաստագրումներ

Թողարկման պատմություն

Ծանոթագրություններ 

Մայլի Սայրուսի երգեր